|  |  |
| --- | --- |
| referat  Handicapråd | |
|  | |
| dATO: | 29. august 2018 |
| sTED: | Rådhuset, mødelok. sakskøbing |
| tIDSPUNKT: | kl. 9.00 |
| DELTAGERE: | |  |  |  |  | | --- | --- | --- | --- | |  | Afbud: |  | Fremmødt SUPpLEANT | | Kenneth Nielsen  (rep. fra DH, formand) |  |  | ---- | | Bent Munch  (repræsentant fra DH) |  |  | ---- | | BIRTHE FRIIS  (repræsentant fra DH) |  |  | Rose Brusen | | Laila Groth  (repræsentant fra DH) |  |  | ---- | | bjarne Hansen  (repræsentant fra DH) |  |  | ---- | | Charlotte Wiberg  (TEKNIK & MILJØ) |  |  | ---- | | Pedro Michael  (socialområdet) |  |  | ---- | | torben Jørgensen  (Familie & Forebyggelse) |  |  | Susan Rasmussen | | MARTIN PEDERSEN  (Byrådsrepræsentant) |  |  | ---- | | Bente lerche-Thomsen  (Byrådsrepræsentant) |  |  | ---- | |
| rEFERENT: | Charlotte Christiansen |

|  |
| --- |
|  |

# godkendelse af dagsorden

Godkendt.

# godkendelse af referat fra møde d. 26.6.2018

Godkendt.

# orientering om klapJOB V/STINE LINDSKOU OG CLAUS BERGMAN HANSEN

Claus Bergman Hansen var forhindret i at deltage. Virksomhedskonsulent Signe Skytte deltog under dette punkt.

KLAPjob er en beskæftigelsesindsats under LEV. KLAPjob formidler job med skånehensyn over hele landet til mennesker med kognitive handicap, der ønsker job på det ordinære arbejdsmarked.

KLAPjob startede for 6½ år siden, især med fokus på STU, da der er en udfordring for de unge, når STU var afsluttet og de skulle videre på arbejdsmarkedet.

KLAPjob samarbejder med store landsdækkende virksomheder, især inden for detailhandel og det er til gavn for begge parter. Butikkerne for mulighed for bedre service/mere tid til kunderne, når der ansættes flere ressourcer til de øvrige opgaver.

Stillingerne opslås på Jobnet og henvender sig primært til mennesker med kognitive handicaps, med det formål at gøre førtidspensionister til aktive borgere. For kommunens vedkommende betyder det en årlig besparelse på 66.000 kr.

Der er mange ledige jobs, men generelt mangler der borgere. Jobcentret gør ikke noget for at gøre opmærksom på denne mulighed over for førtidspensionisterne, det er dem selv, der henvender sig til Jobcentret, når de har fundet et job, de selv kunne tænke sig.

Der er stor ros til KLAPjob fra Hjerneskadeforeningen/Hjernesagen, hvor der er mange fra deres målgruppe, der har fået job via KLAPjob.

Der blev spurgt til, om der er jobs til de unge mennesker efter STU og ja, det er der. Det er primært detailbranchen, da det er på det område, der er flest muligheder for arbejdsopgaver der kan løses.

Stine fra KLAPjob gjorde opmærksom på, at der er mange muligheder for at komme ud til førtidspensionisterne og her spiller Handicaprådet en stor rolle, for at sprede budskabet.

Frivilligcentret kan også være et godt bud til at reklamere, men ofte kræfter det dog en direkte henvendelse til målgruppen.

Der opfordres til at Handicaprådets medlemmer sørger for, at der på deres respektive hjemmesider, linkes til KLAPjob, for dermed at gøre opmærksom på dem.

Borgerservice laver et arrangement for alle borgere i ”den 3. alder”, måske det var en idé, at få dem til at lave noget tilsvarende for yngre førtidspensionister.

Signe Skytte fra Jobcentret blev opfordret til, at de giver en brochure om KLAPjob til de borgere, der får førtidspension.

Der var enighed om, at tage punktet op igen på næste møde.

# orientering fra formanden og handicaprådets medlemmer

* Bent: Der har været skrevet i avisen om CHR ligesom det har været i TVØst omkring beliggenheden. Er der noget nyt?

Martin kunne fortælle, at man politisk har besluttet, at bygningen i Horbelev ikke skal bruges, da den ikke er egnet til formålet. På et af de kommende udvalgsmøder bliver der forhåbentlig truffet en beslutning om ny beliggenhed.

Rose håber at Hjernesagen også får en invitation, når Social, Sundhed og Omsorgsudvalget inviterer Handicaprådet til møde.

Martin tilkendegav, at det var en flot læserbrev der havde været i avisen vedr. CHR.

* Bjarne spurgte om der var nogle, der havde hørt fra Digeformanden? Ingen har endnu hørt fra ham.

# drøftelsespunkter

## Nødudgange i kommunens bygninger

Det bilag der var modtaget fra kommunens Ejendomscenter var bygningsreglementet. Det kender Handicaprådet godt og det var ikke dét, der var efterspurgt, men mere om der var handleplan for, hvad der skal ske ved evt. brand i kommunale bygninger, når der er handicappede borgere til stede.

Det blev aftalt, at brandinspektør Ruben Salqvist inviteres til et af de kommende møder.

* Møder i tilgængelighedsrådet

Der har ikke været afholdt møder siden maj måned, så intet nyt. Charlotte W. sørger for at indkalde. Det blev aftalt, at der på næste møde i tilgængelighedsrådet skal laves en forventningsafstemning.

Det blev endnu engang drøftet, hvor ærgerligt det er, at der sættes is skilte m.v. op på havnen i Stubbekøbing, så det ikke er til at komme til med kørestole m.v.

Bent havde fået nogle henvendelser omkring tilgængeligheden i Bøtøskoven, men da det er en naturskov, er det svært at foretage nogle ændringer for at gøre det mere tilgængeligt, så der var enighed om, at der ikke skal lægges hverken yderligere kræfter eller penge i det.

* Handicappolitikken – er der brug for revidering?

Bent fortalte, at de i han ”bagland” havde drøftet handicappolitikken og de ønsker, at der laves en prioritering af emner/tiltag i stedet for en revidering.

Martin gjorde opmærksom på, at der i dag arbejdes med strategier og ikke politikker, hvorfor han anbefaler Handicaprådet, at de skriver til det politiske niveau og spørger om muligheden for at revidere handicappolitikken.

Hvis der skal noget med om handicappolitikken i denne byrådsperiodes strategier, haster til efterhånden med at få gjort noget ved det.

* Taxasituationen i Guldborgsund Kommune

Kenneth fortalte, at der fra regeringens side er kommet en beslutning om, at det ikke længere er en kommunal opgave med taxabevillinger. I den nye taxalov er der ikke mere nogle regler for størrelsen på hyrevogne og her i kommunen er der ingen der ønsker at køre med kørestolsbrugere.

* 1. Handicaprådets arbejdsform
* Synliggørelse af Handicaprådet – orientering til pressen/Facebook

Rose spurgte, om der har været noget i pressen vedr. ordblindhed – den gode historie der skal fortælles og som Handicaprådet hørte om på mødet i maj måned. Charlotte C retter henvendelse til Anja Engel og spørger om dette.

Martin anbefaler at der kommer en pressemeddelelse ud vedr. mødet med KLAPjob. Pedro tager kontakt til Kommunikationsafdelingen mhp udarbejdelse af pressemeddelelse.

# eventuelt

Rose var blevet opmærksom på et nyt projekt: Nysted Sauna & Havbad og spurgte, om Handicaprådet var inviteret til dette. Det var der ingen der var, men da det er et privat initiativ, er det svært at gøre noget ved det.

Den 6.10.2018 afholdes der et arrangement på Hovedbiblioteket om den 3. alder ligesom hele uge 41 står i den 3. alders tegn. Rose uddelte flyers om et arrangement Hjernesagen afholder d. 11.10. kl. 16-18 i Kantinen, Københavnsvej 5, Nykøbing.

Bjarne har været til Borgermøde på Møn, hvor Høreforeningen havde en stand og om fredagen, hvor Bjarne var der, var der rigtig mange mennesker og han syntes det havde været rigtig godt.

Høreforeningen havde fået 5 af deres unge medlemmer til at deltage og det havde været meget positivt.

* 1. Punkter til næste møde

Nødudgange i kommunale bygninger

Opfølgning på KLAPjob